

RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 26.02.2025. |  | Nr. DIKS-25-17-nos |

|  |
| --- |
| **Rīgas bērnu un jauniešu folkloras kopu reģionālā sarīkojuma “Viss manā pūriņā”, gatavojoties XIII Latvijas Skolu jaunatnes dziesmu un deju svētkiem, nolikums** |

1. **Vispārīgie jautājumi**
2. Nolikums izstrādāts, pamatojoties uz Valsts izglītības attīstības aģentūras (turpmāk – VIAA) nolikumu “Latvijas bērnu un jauniešu folkloras kopu reģionālie sarīkojumi-skates, gatavojoties XIII Latvijas Skolu jaunatnes dziesmu un deju svētkiem”, kas apstiprināts ar VIAA 2025.gada 16.janvāra rīkojumu Nr.1.-5.2/12 un nosaka Rīgas bērnu un jauniešu folkloras kopu reģionālā sarīkojuma “Viss manā pūriņā” (turpmāk – Sarīkojums) norises kārtību un nosacījumus.
3. Sarīkojuma mērķis ir sekmēt Rīgas bērnu un jauniešu līdzdalību bērnu un jauniešu Nemateriālā kultūras mantojuma pārmantošanas procesā, tradīciju saglabāšanā un kopšanā, veicinot Rīgas bērnu un jauniešu līdzdalību XIII Latvijas skolu jaunatnes dziesmu un deju svētku (turpmāk – Svētki) kustībā.
4. Sarīkojumauzdevumi:
   1. veidot izpratni par latviešu un mazākumtautību tradicionālo kultūru, veicinot lokālo tradīciju apgūšanu un popularizēšanu;
   2. novērtēt Rīgas valstspilsētas pašvaldības vispārējās un interešu izglītības iestāžu folkloras kopu un folkloras interesentu (turpmāk – Dalībnieki) veikumu 2024./2025.mācību gadā;
   3. veicināt Sarīkojuma dalībnieku un pedagogu sadarbību un pieredzes apmaiņu;
   4. sagatavot Rīgas valstspilsētas folkloras kopu programmu Svētku modelēšanas sarīkojumam.
5. Sarīkojumu organizē Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde sadarbībā ar Rīgas bērnu un jauniešu centra “Laimīte” Rīgas Interešu izglītības metodisko centru (turpmāk – Centrs) un VIAA.
6. Atbildīgā par Sarīkojumu – Centra folkloras jomas galvenā speciāliste Dina Liepa, tālrunis 28232687, e-pasts: dliepa4@edu.riga.lv.
7. Sarīkojuma nolikums un informācija par Sarīkojumu tiek publicēta Centra tīmekļvietnē [www.intereses.lv](http://www.intereses.lv).
8. **Sarīkojuma norises vieta, laiks, dalībnieki, pieteikumu iesniegšana un dalības nosacījumi**
9. Sarīkojums notiek 2025.gada 18.martā, plkst. 13.00 Bērnu un jauniešu centrā Rīgas Skolēnu pils, K.Barona ielā 99, Rīgā.
10. Sarīkojumā piedalās Dalībnieki līdz 21 gada vecumam.
11. Dalībnieki dalībai Sarīkojumā sagatavo:
    1. vismaz vienu no Svētku folkloras pasākuma “Dindaru, dandaru” rotaļu programmas (turpmāk – Rotaļu programma) trīs daļām (2.pielikums).
    2. Svētku noslēguma koncerta “TE-AUST” folkloras sadaļas programmu. Par materiāliem/saturu programmas apguvei rakstīt uz e-pastu dliepa4@edu.riga.lv;
    3. septiņu minūšu garu priekšnesumu (turpmāk – Priekšnesums), demonstrējot vienu vai vairākus folkloras žanrus, atbilstoši tradīcijas izpratnei un Sarīkojuma tēmai “Viss manā pūriņā”. Sagatavojot Priekšnesumu jāievēro šādi nosacījumi:
       1. Priekšnesumam jābūt nesamākslotam, bez nevajadzīgiem rekvizītiem un kustībām,
       2. jāievēro tradīcija – tautas dziesmas ir dziedams materiāls, tās nedrīkst deklamēt,
       3. dalībnieki uzstājas akustiskā veidā, neizmantojot skaņu pastiprinošas iekārtas,
       4. Priekšnesuma laikā neizmanto nošu materiālus,
       5. Dalībniekiem jāuzstājas tautas tērpos.
12. Sarīkojuma Priekšnesumā var piedalīties ne vairāk kā 32 kopas Dalībnieki. Ja Dalībnieku skaits ir lielāks, Sarīkojumam piesaka divus vai vairākus septiņu minūšu Priekšnesumus.
13. Pieteikumu (1.pielikums) Sarīkojumam nosūta līdz 2025.gada 11.martam Centra folkloras jomas galvenajai speciālistei Dinai Liepai uz e-pastu dliepa4@edu.riga.lv.
14. Pretendēt uz dalību Folkloras programmas “Dindaru, dandaru” modelēšanas sarīkojumā 2025.gada 13.maijā Ropažu kultūras centrā un Svētku dalībnieku statusu var tikai Sarīkojuma Dalībnieki.
15. Dalībnieku pavadošā persona ir atbildīga par Dalībnieku sabiedriskās kārtības un sabiedrībā pieņemto uzvedības normu ievērošanu, kā arī nepilngadīgo Dalībnieku drošību. Centrs ir atbildīgs par drošas vides nodrošināšanu Dalībniekiem Sarīkojuma norises vietā.
16. **Sarīkojuma vērtēšanas noteikumi un rezultātu paziņošana**
17. Dalībnieku sniegumu vērtē VIAA izveidota komisija (turpmāk – Komisija) pēc šādiem vērtēšanas kritērijiem:
    1. Priekšnesuma piederība tradīcijai un atbilstība vecumposmam – no viena līdz desmit punktiem;
    2. sadarbošanās prasme – no viena līdz trīs punktiem;
    3. radošā izaugsme, nesamākslotība, situācijas izjūta – no viena līdz desmit punktiem;
    4. vizuālais tēls – no viena līdz pieciem punktiem;
    5. lokālās tradīcijas izpratne – no nulles līdz divi punkti;
    6. Priekšnesumā lietoto folkloras žanru daudzveidība – no viena līdz pieciem punktiem;
    7. Priekšnesuma muzikalitāte, atraktivitāte un pievilcība – no viena līdz pieciem punktiem;
    8. Priekšnesuma atbilstība laika ierobežojumam – septiņas minūtes (priekšnesums iekļaujas laika robežās – tiek piešķirts viens punkts, priekšnesums pārsniedz laika robežas – punkts tiek noņemts).
18. Katram Priekšnesumam Komisijas locekļi liek savu individuālo vērtējumu. Kopvērtējums veidojas no Komisijas locekļu piešķirto punktu summas, kas sadalīta ar Komisijas locekļu skaitu:
    1. I pakāpes diploms (virs 36 punktiem);
    2. II pakāpes diploms (26 līdz 35,99 punktiem);
    3. III pakāpes diploms (no sešiem līdz 25,99 punktiem).
19. Rotaļu programmu un Svētku noslēguma koncerta “TE-AUST” folkloras sadaļas programmu nevērtē. Komisija noskatās un sniedz mutiskus komentārus un ieteikumus Dalībnieku snieguma pilnveidei.
20. Komisijai ir tiesības lemt par balvu un/vai pateicību piešķiršanu.
21. Komisijas lēmums ir galīgs un neapstrīdams.
22. Informācija par Sarīkojuma rezultātiem tiek publicēta 2025.gada 22.martā Centra tīmekļvietnē www.intereses.lv/apvienības/folklora.
23. **Dalībnieka personas datu aizsardzība attiecībā uz personas datu apstrādi**
24. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
25. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
26. Nolikumā noteikto mērķu sasniegšanai un Sarīkojuma publicitātes nodrošināšanai, tiks veikta Dalībnieku fotografēšana un/vai video ierakstīšana, un Sarīkojuma laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
27. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
28. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, sarīkojuma nosaukumu, fotografēšanas laiku un izskatu raksturojošu informāciju).
29. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (3.pielikums) pirms pieteikuma dalībai Sarīkojumā iesniegšanas.
30. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |

Liepa 67340659

Juhņēviča 67181333

1.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

26.02.2025. nolikumam Nr. DIKS-25-17-nos

“Rīgas bērnu un jauniešu folkloras kopu

reģionālā sarīkojuma “Viss manā pūriņā”,

gatavojoties XIII Latvijas Skolu jaunatnes

dziesmu un deju svētkiem, nolikums”

**PIETEIKUMS**

**Rīgas bērnu un jauniešu folkloras kopu reģionālajam sarīkojumam “Viss manā pūriņā”, gatavojoties XIII Latvijas Skolu jaunatnes dziesmu un deju svētkiem**

Pieteikumu līdz **2025.gada 11.martam** nosūtīt Dinai Liepai uz e-pastu dliepa4@edu.riga.lv.

Rajons/priekšpilsēta: \_\_\_\_\_\_\_\_\_\_\_\_\_\_\_\_

Izglītības iestāde: \_\_\_\_\_\_\_\_\_\_\_\_\_\_\_\_\_\_\_

Folkloras kopa: \_\_\_\_\_\_\_\_\_\_\_\_\_\_\_\_\_\_\_\_\_

Dalībnieku skaits: \_\_\_\_\_\_\_\_\_\_\_\_\_\_\_\_\_\_\_

Vecuma grupa:

*(norādīt skaitu katrā vecuma grupā)*

|  |  |  |  |  |
| --- | --- | --- | --- | --- |
| Pirmsskola | Sākumskola | Pamatskola | Vidusskola | Studenti  līdz 21gadam |
|  |  |  |  |  |

Informācija par Sarīkojumam piedāvāto programmu (tēma, apguves avots, izpildīto vienību nosaukumi un hronometrāža):

|  |  |
| --- | --- |
| Folkloras kopas/pulciņa vadītājs | vārds, uzvārds |
| Kontakttālrunis |  |
| E-pasts |  |
| Kuru gadu darbojas folkloras kopa/pulciņš |  |
| Kuru gadu piedalās Rīgas sarīkojumā |  |

Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| |  |  | | --- | --- | | Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |   Liepa 67340659  Juhņēviča 67181333 |  |

2.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

26.02.2025. nolikumam Nr.DIKS-25-17-nos

“Rīgas bērnu un jauniešu folkloras kopu

reģionālā sarīkojuma “Viss manā pūriņā”,

gatavojoties XIII Latvijas Skolu jaunatnes

dziesmu un deju svētkiem, nolikums”

**Rīgas bērnu un jauniešu folkloras kopu reģionālajam sarīkojumam “Viss manā pūriņā”, gatavojoties XIII Latvijas Skolu jaunatnes dziesmu un deju svētkiem,**

**rotaļu programmas koprepertuārs:**

I daļa

1. Kopdziesma Skaisti dziedi lakstīgala
2. Brižkus (ar Jurjāna melodiju)
3. Trīs riņķīši dundurs grieza
4. Diļda, Diļda
5. Cesvaines tūdaliņš
6. Pinu vīzes
7. Kadriļa Jautrais stūris
8. Trejdeviņi
9. Rozā polka (Rucavas variants)
10. Dindaru, dandaru ozoliņi

II daļa

1. Lāci, lāci
2. Kadriļa Čiganovski
3. Kas dārzā (Tarkšķu variants)
4. Beķer cepti kliņģerīši
5. Ritu, ritu, ratu, ratu
6. Zvirbuls brauca kaņepēs
7. Guoju pa mežu
8. Kadriļa Kvadrāts
9. Einam, šeinam
10. Krustpils Madaliņa
11. Šķilbēnu ozeits

III daļa

1. Es izaugu liela meita
2. Rikavas kadriļa, beigās garā polka
3. Deju svīta – Skroders
4. Ragana
5. Cūkas driķos
6. Pankūkas
7. Kopdziesma Rīgā iešu es māmiņa

|  |  |  |  |
| --- | --- | --- | --- |
| |  |  | | --- | --- | | Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |   Liepa 67340659  Juhņēviča 67181333 |  |

3.pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes nolikumam

“Rīgas bērnu un jauniešu folkloras kopu

reģionālā sarīkojuma “Viss manā pūriņā”,

gatavojoties XIII Latvijas Skolu jaunatnes

dziesmu un deju svētkiem, nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar piedalīšanos Rīgas bērnu un jauniešu folkloras kopu reģionālajā sarīkojumā “Viss manā pūriņā”, gatavojoties XIII Latvijas Skolu jaunatnes**

**dziesmu un deju svētkiem**

|  |  |  |
| --- | --- | --- |
| Es, |  | piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
| personas datu publiskošanai – fotogrāfiju un video izvietošanai Rīgas valstspilsētas pašvaldības Izglītības, kultūras un sporta departamenta tīmekļvietnē www.iksd.riga.lv, Bērnu un jauniešu centra “Laimīte” Rīgas Interešu izglītības metodiskā centra (turpmāk – Centrs) tīmekļvietnē www.intereses.lv un Rīgas valstspilsētas pašvaldības un/vai Centra sociālo tīklu kontā *Facebook*. Rīgas valstspilsētas pašvaldības uzņemto attēlu izvietošanai https://www.flickr.com/photos/103426396@N05/albums/with/72177720312212706.  Esmu informēts, ka varu atsaukt savu piekrišanu personas datu publiskošanai, rakstot uz Centra e-pastu intereses@riga.lv. Centrs nodrošinās attiecīgās personas datu dzēšanu vai aizklāšanu. | | |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |  |  |  |
| --- | --- | --- | --- | --- |
| |  |  | | --- | --- | | Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece | D.Vīksna |  |  | | --- | | Liepa 67340659  Juhņēviča 67181333 | |  |